Foto: Prezident matbuot xizmati Prezident Shavkat Mirziyoyev Qo‘qon shahrida o‘tayotgan Xalqaro hunarmandchilik festivalining ochilish marosimida ishtirok etish uchun 14 sentabr kuni Farg‘ona viloyatiga jo‘nab ketdi. Davlat rahbari matbuot xizmati xabariga ko‘ra, tashrif davomida, shuningdek, Qo‘qon va Marg‘ilon shaharlarida sanoatni kompleks rivojlantirish borasidagi sa’y-harakatlar bilan tanishish mo‘ljallangan. Bundan tashqari, ishlab chiqarish korxonalarini ko‘zdan kechirish, tadbirkorlar, ziyolilar bilan uchrashish ham rejalashtirilgan.